Robbanás rázta meg Kispestet, az ablakok is beleremegtek
A tűzoltók négy vízsugárral oltják a lángokat.
Robbanás történt, majd tűz ütött ki a fővárosban, a XIX. kerületi Vécsey utcában egy autószerelő műhelyben vasárnap délben – tájékoztatta Kisdi Máté, a Fővárosi Katasztrófavédelmi Igazgatóság szóvivője az MTI-t.

Hozzátette: a fővárosi tűzoltók a lángokat már eloltották, de még dolgoznak a helyszínen. A robbanást egy gázüzemű autó tartálya okozhatta, ezután keletkezett a tűz a 200 négyzetméteres épületben – mondta Kisdi Máté.

Győrfi Pál, az Országos Mentőszolgálat szóvivője az MTI-nek elmondta: két mentőegységet riasztottak a robbanáshoz, a helyszínen egy sérültet kellett ellátni. A 37 éves férfi könnyebb sérültnek minősült, horzsolásokat és enyhe, kis kiterjedésű égési sérülést szenvedett, valamint a bokáját fájlalta. Ellátták a sebét, majd a baleseti sebészet ügyeletére szállították – közölte a szóvivő.
tűz